తన నోటి మాటలకే కాదు, చేతిలో కత్తికి కూడా పదును ఎక్కువే అంటోంది కంగనా రనౌత్. అమ్మడి మాటల పదునైతే హృతిక్ విషయంలో చూశాం. మరి కంగన కత్తి పదునును ఎలా చూపిస్తోంది?మరోసారి 'క్వీన్' స్థాయి విజయాన్ని అందిస్తుందని భావించిన 'సిమ్రన్' చిత్రం పరాజయాన్ని మిగల్చడంతో ఇప్పుడు కంగన ఆశలన్నీ 'మణికర్ణిక' సినిమాపైనే ఉన్నాయి. వీరనారి ఝాన్సీ లక్ష్మీబాయ్ జీవిత చరిత్ర ఆధారంగా తెరకెక్కుతోన్న ఈ చిత్రానికి విజయేంద్ర ప్రసాద్ కథను అందించగా క్రిష్ దర్శకత్వం వహిస్తున్నాడు. 'గౌతమీపుత్ర శాతకర్ణి' తర్వాత తిరిగి హిస్టారికల్ సబ్జెక్ట్నే ఎంచుకున్న క్రిష్, ఈ సినిమాతో బాలీవుడ్లో భారీ హిట్ కొట్టే దిశగా ప్రయత్నిస్తున్నాడు. ఇదిలా ఉంటే ఈ సినిమా కోసం కత్తియుద్ధాలు గట్టిగానే ప్రాక్టీస్ చేస్తోంది కంగన. ఇందుకు సంబంధించిన వీడియో ఒకటి ఇప్పుడు నెట్లో హల్చల్ చేస్తోంది.ఆ మధ్య మణికర్ణిక సినిమా కోసం కత్తి యుద్ధం సీన్లో నటిస్తుంటే కంగన ముఖానికి గాయమైన విషయం తెలిసిందే. అందుకేనేమో కత్తి విన్యాసాల్లో మరింత నేర్పు చూపేందుకు తెగ ప్రాక్టీస్ చేస్తోందట కంగన. అమ్మడు కత్తి యుద్ధం ప్రాక్టీస్ చేస్తోన్న ఈ వీడియోనే ఇందుకు నిదర్శనం. హాలీవుడ్కి చెందిన నిక్ పావెల్ ఈ చిత్రానికి స్టంట్ కొరియోగ్రాఫర్గా వర్క్ చేస్తున్నాడు. తాను పోషిస్తోంది ఝాన్సీ రాణి పాత్ర కావడం. ఈ సినిమాకు యుద్ధ సన్నివేశాలు కీలకం కావడంతో విశ్రాంతి లేకుండా కష్టపడుతోందట కంగన. మరి హిట్ కోసం ఇంతగా తపిస్తోన్న కంగనకు 'మణికర్ణిక'తో విజయం లబిస్తుందేమో చూడాలి..!
tana noti matalake kaadu, chetilo kattiki kuudaa padunu ekkuve antondi kangana ranauth. ammadi maatala padunaithe hritik vishayamlo chusham. mari kangana katti padununu ela chupistondi?marosari 'kween' sthaayi vijayaanni andistundani bhaavinchina 'simran' chitram paraajayaanni migalchadamtho ippudu kangana aasalannee 'manikarnika' cinemapaine unnaayi. veeranaari jhaansee lakshmibay jeevita charitra aadhaaramgaa terakekkutonna ee chitraaniki vijayendra prasad kathanu andinchagaa crish darsakatvam vahistunnadu. 'goutameeputra saatakarni' tarvaata tirigi histarical subjectne enchukunna crish, ee sinimaatho balivudlo bhari hit kotte disagaa prayatnistunnadu. idila unte ee sinima kosam kattiyuddhaalu gattigaane practies chestondi kangana. induku sambandhinchina veedio okati ippudu netlo halchal chestondi.aa madhya manikarnika sinima kosam katti yuddham seenlo natistunte kangana mukhaniki gaayamaina vishayam telisinde. andukenemo katti vinyaasaallo marinta nerpu choopenduku tega practies chestondata kangana. ammadu katti yuddham practies chestonna ee veedione induku nidarsanam. halivudki chendina nik pavel ee chitraaniki stunt koriographarga work chestunnadu. taanu pooshistoondi jhaansee raani paatra kaavadam. ee sinimaaku yuddha sannivesaalu keelakam kaavadamtho vishraanti lekunda kashtapadutondata kangana. mari hit kosam intagaa tapistonna kanganaku 'manikarnika'thoo vijayam labistundemo chudali..!